Iqqar-ak adečča-idin zik tnezzayt, qbel ma aha ad tger tfukt, tesla tmeṭṭutidin i usṭebṭeb ɣef lbab, taqebbalt mi i d-tekker, iqqar-ak nettat terẓem lbab annak d tameṭṭut teqqar-as ayya ma ad nruḥ ad d-nagem ha-t yifaw, iqqar-ak di lweqt-idin yella kullec d sallas, yerni llan qqaren-d belli tamẓa tella tenjem ad d-tɛaned agerzi i txes, ayya tameṭṭut-idin d nneyyet qli a tella, truḥ terfed-d acibuḍ, tekker yid-s bac ad tagem, iqqar-ak tameṭṭut-idin tella ɣer-s teydit, tɛezz ɣer-s, tamẓa tella tettaggad aydi, si i ikkrent w tamẓa-idin teqqar-as :  ddmam ẓẓeɛ taydit-nnem, yaxi tezrid belli neč ttaggadeɣ seg-s .